Frikkadelle gebak in room
JY LEES NOU Frikkadelle gebak in room
Die Swede het dié gereg bekend gemaak. Die frikkadelle smelt in jou mond, en daai romerige sousie is ook glad nie te versmaai nie. Sit dit sommer so in die pan voor saam met 'n bros broodrolletjie om die sous op te vee.
Vir 4 | Voorbereityd 20 minute | Gaarmaaktyd 20 minute
• 2 koppies witbroodkrummels
• 500 g hoendermaalvleis
• 1 eetlepel vars dragon (tarragon)
• ¼ teelepel witpeper
• ¼ teelepel neutmuskaat
• 1 koppie hoenderaftreksel
• 2 eetlepels vars dragon
1. Meng die broodkrummels en room saam en meng dit dan goed met die res van die bestanddele vir die frikkadelle. Rol happiegroot frikkadelle.
2. Braai die bolletjies vir 'n paar minute in die botter tot goudbruin. Skep dit uit en hou dit eenkant.
3. Maak die sous: Behou die panvette, sprinkel die meel direk daarin en roer dit tot 'n gladde mengsel. Voeg die aftreksel bietjies-bietjies by terwyl jy die mengsel die heeltyd roer. Verhit die sous tot kookpunt en laat dit dan prut tot die sous verdik. Roer die res van die bestanddele deur en pak die frikkadelle terug in die pan. Laat dit vir sowat 10 minute prut en sit dit dadelik voor.
Vir die sappigste vars hoendermaalvleis: Kap ontbeende hoenderdye in 'n voedselverwerker fyn, óf vra jou slagter om dit vir jou te doen. Vervang die dragon met enige ander kruie van jou keuse – roosmaryn is ook lekker.